በክልሉ ሶስት መቶ ሺ ችግኞች ይተከላሉ
፡- በጋምቤላ ክልል ከሶስት መቶ ሺ በላይ ችግኝ በመትከል በአገር አቀፍ ደረጃ የተያዘውን አረንጓዴ አሻራ የማሳረፍ ሥራ እየተከናወነ መሆኑ ተገለፀ። የጋምቤላ ክልል
ርዕሰ መስተዳድር አቶ ኡመድ ኡጁሉ ለአዲስ ዘመን ጋዜጣ እንደተናገሩት፤ ለክልሉ ችግኝ እንዲተክል ኮታ የደረሰው 300 ሺ ሲሆን
ነገር ግን ከዚህ በላይ ለመትከል ቅድመ ዝግጅት ተደርጓል። ከዞን ከወረዳችም ጭምር በአንድ ቀን ተከላ ስለሚደረግ ውጤታማ ሥራ ይከናወናል ተብሎ ይጠበቃል። ለችግኝ ተከላው ጉድጓድ ቁፋሮ
ሥራዎች መሰራታቸውን የጠቀሱት አቶ ኡመድ፤ በቁፋሮ ሥራው ከክልሉ አመራር ጀምሮ የመንግሥት ሠራተኛው አጠቃላይ ተሳታፊ መሆኑን ገልፀዋል። በተመሳሳይ በሁሉም ዞኖችና ወረዳዎች የችግኝ መትከያ ጉድጓድ ዝግጅት መጠናቀቁን አመልክተዋል። እንደ አቶ ኡመድ ገለፃ፤ በክልሉ በየዓመቱ የችግኝ ተከላ ሥራዎች ይከናወናሉ። በክልሉ በሚገኘው የመለስ ፓርክ ውስጥ የችግኝ ተከላ በየጊዜው  ይካሄዳል።
የችግኝ ተከላ መርሐ
ግብሩ አገራዊ ጉዳይ
በመሆኑ በዛሬው እለት
በሚካሄደው ‹‹አረንጓዴ የአሻራ
ቀን›› የችግኝ ተከላ
መርሐ ግብር ላይ ሁሉ
የክልሉ ህዝቦች በያሉበት
ቦታ ተከላ ማካሄድ
ይጠበቅባቸዋል።አዲስ ዘመን ሀምሌ 22/2011